CELEX: 52006PC0553
Language: mt
Date: 2006-09-25
Title: Proposta għal deċiżjoni tal-Kunsill dwar il-konklużjoni ta’ ftehim fil-forma ta’ skambju ta’ ittri bejn il-Komunità Ewropea u r-Repubblika tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta’ l-Artikolu 19 tal-Ftehim dwar iż-Żona Ekonomika Ewropea

Avviż Legali Importanti

|

52006PC0553

	[pic] | KUMMISSJONI TAL-KOMUNITAJIET EWROPEJ |Brussel 25.09.2006KUMM(2006) 553 finali2006/0174 (ACC)Proposta għalDEĊIŻJONI TAL-KUNSILLdwar il-konklużjoni ta’ ftehim fil-forma ta’ skambju ta’ ittri bejn il-Komunità Ewropea u r-Repubblika tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta’ l-Artikolu 19 tal-Ftehim dwar iż-Żona Ekonomika Ewropea(preżentata mill-Kummissjoni)MEMORANDUM TA’ SPJEGAZZJONI1. Mit-3 ta’ Mejju sas-7 ta’ Ġunju 2006, kienu saru konsultazzjonijiet bejn il-Kummissjoni Ewropea u l-Gvern tan-Norveġja fuq il-bażi ta’ l-Artikolu 19 tal-Ftehim dwar iż-Żona Ekonomika Ewropea, bil-għan li jitjiebu l-kundizzjonijiet tan-negozju bilaterali tal-ġobon innegozjati skond il-kwoti preferenzjali rispettivi.2. Għall-KE, dan il-ftehim għandu l-għan li jżid il-volum tal-kwota tat-tariffi eżistenti fuq l-importazzjonijiet tal-ġobon mir-Renju tan-Norveġja[1], u jirrifletti ż-żieda ta’ l-esportazzjonijiet tal-ġobon fis-salmura jew fiż-żejt fi ħdan il-kwota. Il-volum addizzjonali jirrifletti l-piż stmat tas-salmura jew taż-żejt impurtat flimkien mal-ġobon.3. Għar-Renju tan-Norveġja, dan l-arranġament għandu l-għan li jtejjeb il-possibiltajiet ta’ l-esportazzjoni, grazzi għall-inkorporazzjoni taż-żewġ kwoti eżistenti tal-ġobon1. Dan ma jwassalx għal żieda fil-konċessjoni tal-ġobon iżda għandu jgħin biex ikun hemm użu aħjar tal-kwota.4. Għalhekk il-Kummissjoni tipproponi li l-Kunsill jadotta l-proposta għal deċiżjoni dwar il-konklużjoni ta’ dawn il-ftehimiet fil-forma ta’ skambju ta’ ittri kif stabbilit fl-anness.5. Impatt Finanzjarju: l-ebda tibdil meta mqabbel ma’ l-iskambju ta' ittri eżistenti1.2006/0174 (ACC)Proposta għalDEĊIŻJONI TAL-KUNSILLdwar il-konklużjoni ta’ ftehim fil-forma ta’ skambju ta’ ittri bejn il-Komunità Ewropea u r-Repubblika tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta’ l-Artikolu 19 tal-Ftehim dwar iż-Żona Ekonomika Ewropea(Test b’rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u partikolarment l-Artikolu 133 tiegħu, flimkien ma’ l-ewwel sentenza ta’ l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) L-Artikolu 19 (1) tal-Ftehim dwar iż-Żona Ekonomika Ewropea jipprevedi li l-partijiet kontraenti għandhom jeżaminaw kwalunkwe diffikultà li tista' tirriżulta fin-negozju tagħhom tal-prodotti agrikoli u għandhom jagħmlu ħilithom biex ifittxu soluzzjonijiet xierqa.(2) Ir-Renju tan-Norveġja u l-Komunità Ewropea kellhom konsultazzjonijiet ta' kummerċ bilaterali, fuq il-bazi ta' l-Artikolu 1 tal-Ftehim fuq l-Arja Ekonomika Ewropea, li kienu konklużi b'mod sodisfaċenti fis-7 ta' Ġunju 2006.(3) Il-Ftehim ikkonċernat, fil-forma ta' ittri ta' skambju, għandu jkun approvat,IDDEĊIEDA KIF ĠEJ:Artikolu 1Il-Ftehim fil-forma ta' skambju ta' ittri bejn il-Komunità Ewropea u r-Renju tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta’ L-Artikolu 19 tal-Ftehim dwar iż-Żona Ekonomika Ewropea, huwa hawnhekk approvat min-naħa tal-Komunità.It-testi tal-ftehim huma annessi ma' din id-Deċiżjoni.Artikolu 2Il-President tal-Kunsill huwa hawnhekk awtorizzat jinnomina persuna(i) bis-setgħa li tiffirma/jiffirmaw il-Ftehim biex ikun jorbot lill-Komunità.Magħmula fi Brussell,Għall-KunsillIl-PresidentANNESSFTEHIMfil-forma ta’ skambju ta’ ittri bejn il-Komunità Ewropea u r-Repubblika tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta’ l-Artikolu 19 tal-Ftehim dwar iż-Żona Ekonomika EwropeaA. Ittra mill-KomunitàSinjur,Għandi l-unur li nirreferi għall-konsultazzjonijiet bejn il-Komunità Ewropea u r-Renju tan-Norveġja dwar l-aġġustamenti fil-konċessjonijiet preferenzjali għall-ġobon, li saru mit-3 ta’ Mejju 2006 sas-7 ta’ Ġunju 2006, li twettqu fuq il-bażi ta’ l-Artikolu 19 tal-Ftehim dwar iż-Żona Ekonomika Ewropea.Bil-għan li jtejbu l-kundizzjonijiet tan-negozju bilaterali tal-ġobon, il-Komunità Ewropea u r-Renju tan-Norveġja qablu li jaġġustaw il-kwoti preferenzjali rispettivi li hemm bħalissa.Hawnhekk nikkonferma li r-riżultati tal-konsultazzjonijiet kienu kif ġej:1. Ir-Renju tan-Norveġja se jżid il-kwota annwali tat-tariffa bla dazju fuq l-importazzjonijiet fir-Renju tan-Norveġja fuq ġobon li joriġina mill-Komunità Ewropea, b'500 tunnellata. Il-kwantità addizzjonali se tkun allokata għall-importaturi eżistenti fuq il-bażi ta’ pro rata (jiġifieri żieda ta’ 12.5% tal-kwota eżistenti). Il-volum tal-kwota tariffarja addizzjonali se tkun ta’ 250 tunnellata fl-2006. Il-kwota addizzjonali se tinfetaħ mill-aktar fis possibbli, u mhux aktar tard mill-1 ta’ Novembru 2006.2. Il-Komunità Ewropea se tgħaqqad iż-żewġ kwoti annwali tat-tariffa bla dazju fuq importazzjonijiet fil-Komunità Ewropea tal-ġobon li joriġina mir-Renju tan-Norveġja (in-numri tal-kwota 09.4781 u 09.4782). Il-Komunità Ewropea se tapplika l-proviżjonijiet normali tagħha dwar il-ġestjoni ta’ din il-kwota tariffarja magħquda, taħt sistema ta' tmexxija tal-liċenzjar. Il-Komunità Ewropea se timplimenta din l-inkorporazzjoni mill-1 ta’ Jannar 2007, fil-bidu tat-tieni semestru (l-1 ta’ Jannar 2007 – it-30 ta’ Ġunju 2007), tas-sena ta’ ġestjoni ta’ din il-konċessjoni (l-1 ta’ Lulju 2006 - it-30 ta' Ġunju 2007). F'każ li l-kwoti eżistenti tal-ġobon majintużawx kompletament matul is-semestru ta' bejn l-1 ta' Lulju 2006 u l-31 ta' Diċembru 2006), dawn jistgħu jkunu ttrasferiti għas-semestru ta' bejn l-1 ta' Jannar 2007 u t-30 ta' Ġunju 2007.3. Ir-regoli ta’ oriġini sabiex jitwettqu l-aġġustamenti li hemm referenza għalihom f'punti 1 u 2 huma stabbiliti f’Anness IV ma’ l-Iskambju ta’ Ittri tat-2 ta’ Mejju 1992. Madankollu, paragrafu 2 ma’ Anness IV għandu jirreferi għal-lista f'Anness II mal-Protokoll 4 tal-Ftehim dwar iż-Żona Ekonomika Ewropea, li għandu jiġi applikat skond Anness I ma' l-istess Protokoll, minflok għal-lista fl-Appendiċi msemmi f'paragrafu 2 ta’ Anness IV ma’ l-Iskambju ta’ Ittri tat-2 ta’ Mejju 1992.4. Il-Partijiet jaqblu li jieħdu l-miżuri neċessarji sabiex jiżguraw li l-kwoti tat-tariffi jitmexxew b’tali mod li l-importazzjonijiet jistgħu jsiru regolarment u li l-kwantitajiet għall-importazzjoni li dwarhom kien hemm qbil, jistgħu jiġu impurtati b’mod effettiv.Dan l-Iskambju ta’ Ittri għandu jiġi approvat mill-Partijiet bi qbil mal-proċeduri rispettivi tagħhom.Għandi l-unur li nikkonferma li l-Komunità Ewropea taqbel mal-kontenut ta' din l-ittra.Inkun obbligat jekk tikkonferma li l-Gvern tar-Renju tan-Norveġja jaqbel ma’ dak li hemm miktub hawn fuq.Dejjem tiegħek,Magħmula fi Brussell,F’isem il-Kunsill ta' l-Unjoni EwropeaB. Ittra mir-Renju tan-NorveġjaSinjur,Għandi l-unur ngħarrfek li rċevejt l-ittra tiegħek bid-data tal-lum li tgħid hekk:“Għandi l-unur li nirreferi għall-konsultazzjonijiet bejn il-Komunità Ewropea u r-Renju tan-Norveġja dwar l-aġġustamenti fil-konċessjonijiet preferenzjali għall-ġobon, li saru mit-3 ta’ Mejju 2006 sas-7 ta’ Ġunju 2006, li saru fuq il-bażi ta’ l-Artikolu 19 tal-Ftehim dwar iż-Żona Ekonomika Ewropea.Bil-għan li jtejbu l-kundizzjonijiet tan-negozju bilaterali tal-ġobon, il-Komunità Ewropea u r-Renju tan-Norveġja qablu li jaġġustaw il-kwoti preferenzjali rispettivi li hemm bħalissa.Hawnhekk nikkonferma li r-riżultati tal-konsultazzjonijiet kienu kif ġej:1. Ir-Renju tan-Norveġja se jżid il-kwota annwali tat-tariffa bla dazju fuq l-importazzjonijiet fir-Renju tan-Norveġja fuq ġobon li joriġina mill-Komunità Ewropea, b'500 tunnellata. Il-kwantità addizzjonali se tkun allokata għall-importaturi eżistenti fuq il-bażi ta’ pro rata (jiġifieri żieda ta’ 12.5% tal-kwota eżistenti). Il-volum tal-kwota tariffarja addizzjonali se tkun ta’ 250 tunnellata fl-2006. Il-kwota addizzjonali se tinfetaħ mill-aktar fis possibbli, u mhux aktar tard mill-1 ta’ Novembru 2006.2. Il-Komunità Ewropea se tgħaqqad iż-żewġ kwoti annwali tat-tariffa bla dazju fuq importazzjonijiet fil-Komunità Ewropea tal-ġobon li joriġina mir-Renju tan-Norveġja (in-numri tal-kwota 09.4781 u 09.4782). Il-Komunità Ewropea se tapplika l-proviżjonijiet normali tagħha dwar il-ġestjoni ta’ din il-kwota tariffarja magħquda, taħt sistema ta' tmexxija tal-liċenzjar. Il-Komunità Ewropea se timplimenta din l-inkorporazzjoni mill-1 ta’ Jannar 2007, fil-bidu tat-tieni semestru (1 ta’ Jannar 2007 – 30 ta’ Ġunju 2007) tas-sena ta’ ġestjoni ta' din il-koncessjoni (1 ta’ Lulju 2006 - 30 ta’ Ġunju 2007). F'każ li l-kwoti eżistenti tal-ġobon majintużawx kompletament matul is-semestru ta' bejn l-1 ta' Lulju 2006 u l-31 ta' Diċembru 2006), dawn jistgħu jkunu ttrasferiti għas-semestru ta' bejn l-1 ta' Jannar 2007 u t-30 ta' Ġunju 2007.3. Ir-regoli ta’ oriġini sabiex jitwettqu l-aġġustamenti li hemm referenza għalihom f'punti 1 u 2 huma stabbiliti f’Anness IV ma’ l-Iskambju ta’ Ittri tat-2 ta’ Mejju 1992. Madankollu, paragrafu 2 ma’ Anness IV għandu jirreferi għal-lista f'Anness II mal-Protokoll 4 tal-Ftehim dwar iż-Żona Ekonomika Ewropea, li għandu jiġi applikat skond Anness I ma' l-istess Protokoll, minflok il-lista fl-Appendiċi msemmi f'paragrafu 2 ta’ Anness IV ma’ l-Iskambju ta’ Ittri tat-2 ta’ Mejju 1992.4. Il-Partijiet jaqblu li jieħdu l-miżuri neċessarji sabiex jiżguraw li l-kwoti ta’ tariffi jitmexxew b’tali mod li l-importazzjonijiet jistgħu jsiru regolarment u li l-kwantitajiet għall-importazzjoni li dwarhom kien hemm qbil jistgħu jiġu impurtati b’mod effettiv.Dan l-Iskambju ta’ Ittri għandu jiġi approvat mill-Partijiet bi qbil mal-proċeduri rispettivi tagħhom.Għandi l-unur li nikkonferma li l-Komunità Ewropea taqbel mal-kontenut ta' din l-ittra.Inkun obbligat jekk tikkonferma li l-Gvern tar-Renju tan-Norveġja jaqbel ma’ dak li hemm miktub fuq.”Għandi l-unur li nikkonferma li l-Gvern tan-Norveġja huwa fi qbil mal-kontenut ta' l-ittra tiegħek.Dejjem tiegħek,Magħmula f’Oslo,Għall-Gvern tar-Renju tan-Norveġja [1] Skambju ta’ ittri fl-20 ta’ Ġunju 2003; Deċiżjoni tal-Kunsill nru 465 tas-16 ta’ Ġunju 2003 (ĠU L 156 tal-25.6.2003, p. 48).